stanford-oval/wikipedia huggingface dataset:
Super Mario Land

| Super Mario Land |
| --- | --- |

Kehittäjä:  Nintendo
Julkaisija:  Nintendo
Jakelija:  Nintendo eShop
Ohjaaja:  Satoru Okada
Tuottaja:  Gunpei Yokoi
Säveltäjä:  Hirokazu Tanaka
Pelisarja:  Mario
Julkaistu:  JP 21. huhtikuuta 1989NA elokuu 1989EU 28. syyskuuta 1990
Lajityyppi:  tasohyppely
Pelimuoto:  yksinpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 3  USK 0 
Alusta:  Game Boy
Jakelumuoto:  Pelimoduuli, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Super Mario Land on ensimmäinen Mario-pelisarjan Game Boy -käsikonsolille tehty peli. Super Mario Landin kehitti Nintendo ja se ilmestyi vuonna 1989.
Super Mario Land muistuttaa ulkoasultaan paljon ensimmäistä Super Mario Bros. -peliä, mutta peli poikkeaa kuitenkin sarjan aiemmista peleistä monella tapaa. Eräs syy eroavaisuuksiin aikaisempien Mario-pelien kanssa on, ettei peli ole Marion luojan Shigeru Miyamoton käsialaa. Pelin viholliskaarti ja jopa Marion supervoimat ovat hiukan poikkeuksellisia. Pelissä nähdään kyllä taikasieniä, mutta lisäelämiä merkitään sydämillä. Peli ei edes sijoitu Sienivaltakuntaan vaan Sarasamaahan (engl. Sarasa Land).
Pelin rakenne on hyvin samanlainen kuin Super Mario Brosissa. Peli on jaettu neljään maailmaan (valtakuntaan), joista jokainen koostuu kolmesta kentästä. Peli ei ole pelkkää tasohyppelyä, vaan pelaaja pääsee myös ohjailemaan sukellusvenettä (”Marine Pop”) ja lentokonetta (”Sky Pop”).
Pelissä Marion on pelastettava Sarasamaan hallitsija prinsessa Daisy ilkeän Tatanga-nimisen avaruusolennon kynsistä. Tässä onnistuakseen hänen on selvittävä Birbuton, Mudan, Eastonin ja Chain valtakuntien läpi. Birbuto-valtakunta perustuu muinaiseen Egyptiin, Easton-valtakunnan tausta ja viholliset ovat saaneet vaikutteita Pääsiäissaaren kivipatsaista ja Chai-valtakunta sijoittuu Kiinaan.
Japanin-julkaisun jälkeen peli kiirehdittiin julkaisemaan länsimaissa, eikä vihollisille annettuja nimiä käännetty länsimaiseen muotoon.
Vastaanotto

Mikrobitin Jukka Tapanimäki antoi pelille 88 pistettä sadasta kahteen kertaan.
Aiheesta muualla

Super Mario Land MobyGamesissa (englanniksi)
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2
Taitoluistelun Euroopan-mestaruuskilpailut 1930

Vuoden 1930 taitoluistelun Euroopan-mestaruuskilpailut järjestettiin Berliinissä, Saksassa. Kilpailujen ohjelmassa olivat miesten ja naisten yksinluistelut ja pariluistelu.
Kilpailijat

| Sija | Nimi | Maa |
| --- | --- | --- |
| 1 | Karl Schäfer |  Itävalta |
| 2 | Otto Gold |  Tšekkoslovakia |
| 3 | Marcus Nikkanen |  Suomi |
| 4 | Herbert Haertel |  Saksa |
| 5 | Ernst Baier |  Saksa |
| 6 | Josef Bernhauser |  Itävalta |
| 7 | Rudolf Praznowski |  Tšekkoslovakia |
| 8 | Benno Wellmann |  Saksa |
| 9 | Otto Zappe |  Tšekkoslovakia |

| Rank | Name | Nation |
| --- | --- | --- |
| 1 | Fritzi Burger |  Itävalta |
| 2 | Ilse Hornung |  Itävalta |
| 3 | Vivi-Anne Hultén |  Ruotsi |
| 4 | Lilly Weiler |  Itävalta |
| 5 | Gerda Hornung |  Itävalta |
| 6 | Edel Randem |  Norja |
| 7 | Yvonne de Ligne-Geurts |  Belgia |
| 8 | Kathleen Shaw |  Yhdistynyt kuningaskunta |
| 9 | Lilly Kuhn |  Sveitsi |

| Rank | Name | Nation |
| --- | --- | --- |
| 1 | Olga Orgonista / Sándor Szalay |  Unkari |
| 2 | Emília Rotter / László Szollás |  Unkari |
| 3 | Gisela Hochhaltinger / Otto Preißecker |  Itävalta |
| 4 | Olga Philipovits / Rudolf Dillinger |  Unkari |
| 5 | Idi Papez / Karl Zwack |  Itävalta |
| 6 | Ridi Jauernik / Pepo Jauernik |  Itävalta |
| 7 | Else Hoppe / Oscar Hoppe |  Tšekkoslovakia |
Tarxien Rainbows FC

Tarxien Rainbows FC on jalkapalloseura Maltan Tarxienista. Se perustettiin vuonna 1944 nimellä Little Rainbows. Joukkue voitti kaudella 2007–08 Maltan 1. divisioonan ja pelaa nykyisin maansa korkeimmalla sarjatasolla Maltan Valioliigassa.
Aiheesta muualla

Joukkueen virallinen sivusto (englanniksi)
Maltan Valioliigan joukkueet kaudella 2010–2011
Birkirkara • Floriana • Ħamrun Spartans • Hibernians • Marsaxlokk • Qormi • Sliema Wanderers • Tarxien Rainbows • Valletta • Vittoriosa Stars
Talk to Me

| ”Talk to Me” Kiss |
| --- | --- | --- |

Hollannissa ilmestyneen painoksen kansikuva.
Singlen tiedot
 Albumilta: Unmasked
 B-puoli: ”Naked City”
 Äänitetty : The Record Plant-studiolla New York Cityssä vuonna 1980
 Julkaistu: 24. elokuuta 1980
 Formaatti: vinyylisingle
 Tekijä(t): Ace Frehley
 Tuottaja(t): Vini Poncia
 Tyylilaji: hard rock
 Kesto: 04.00
 Levy-yhtiö: Casablanca Records
Kissin muut singlet
| ”Shandi” 1980 | ”Talk to Me” 1980 | ”Tomorrow” 1980 |
Talk to Me on yhdysvaltalaisen rockmusiikkia esittävän Kiss-yhtyeen kappale vuodelta 1980. Kappaleen on kirjoittanut yhtyeen alkuperäinen soolokitaristi Ace Frehley, ja hän myös laulaa kappaleen.
”Talk to Me” oli yksi kolmesta kappaleesta, joissa Frehley toimi laulajana Kissin Unmasked-studioalbumilla, joka ilmestyi 20. toukokuuta vuonna 1980. ”Talk to Me” päätettiin julkaista albumin toisena singlenä ”Shandin” jälkeen 24. elokuuta, mutta singleä ei koskaan julkaistu Yhdysvalloissa. ”Talk to Me” oli myös ensimmäinen Frehleyn laulama Kiss-kappale sitten vuoden 1977 ”Rocket Riden”, joka päätettiin julkaista singlen a-puolena. Irlannissa ja Yhdistyneessä kuningaskunnassa singlen b-puolella oli basisti Gene Simmonsin laulama kappale ”She’s So European”, ja Japanin painoksessa laulaja ja rytmikitaristi Paul Stanleyn ”Easy As it Seems”. Kansainvälisesti yleisimmän painoksen b-puolena oli Simmonsin ”Naked City”.
Vaikka yhtyeen alkuperäinen rumpali Peter Criss esiintyykin singlen kansainvälisesti julkaistun painoksen kansikuvassa, hän ei soittanut yhdelläkään Unmaskedin kappaleista. Sen sijaan albumin rumpuosuudet soitti aiemmin esimerkiksi Ace Frehleyn sooloalbumilla rumpalina toiminut Anton Fig. Singlen Japanissa ilmestyneen painoksen kannessa esiintyy puolestaan Crissin paikan yhtyeessä ottanut Eric Carr. Ace Frehley soittaa kappaleessa itse bassoa.
Kappaletta on esitetty yhtyeen konserteissa vain muutamia kertoja. Pääpainotteisesti kappaleen esiintyminen yhtyeen ohjelmistossa ajoittuu Unmaskedia seuranneeseen Unmasked World Tour -kiertueeseen, mutta alkuperäinen kokoonpano esitti sitä myös 2000-luvun jäähyväiskiertueellaan Australiassa ja Aasiassa.
Listasijoitukset

| Maa | Lista (1980) | Sijoitus |
| --- | --- | --- |
| Alankomaat | Dutch Top 40 | 34 |
| Australia | ARIA Charts | 39 |
| Saksa | Media Control Charts | 32 |
| Sveitsi | Swiss Music Charts | 10 |
Sädepalkinto

Sädepalkinto on vuosittain jaettava kunniapalkinto. Sen jakoi vuosina 2007–2020 Suomen valo,- ääni- ja videosuunnittelijat (SVÄV). Kategoriat ovat valosuunnittelu, äänisuunnittelu ja videosuunnittelu. Vuodesta 2021 SVÄV ja Lavastus- ja pukusuunnittelijat (LP) ovat jakeneet palkinnot yhdessä. Sädepalkintokategorioita on vuodesta 2021 lähtien viisi: lavastussuunnittelu, pukusuunnittelu, valosuunnittelu, videosuunnittelu ja äänisuunnittelu.
Palkitut

Videosäde: Teemu Määttänen, erityisesti töistä Pimeä projekti, Varjojen huone ja Punainen tuoli
Valo-Säde: Mikki Kunttu, erityisesti työstä Euroviisujen valosuunnittelijana
Ääni-Säde: Mikko Hynninen, teoksista Ondulation ja Aika-kvartetto
Videosäde: Ville Hyvönen, Tuntematon sotilas
Valosäde: Tarja Ervasti, toiminnasta valosuunnittelun hyväksi
Äänisäde: Ilkka Volanen, elämäntyöstä
Videosäde: Terike Haapoja, Elämä on juhla -teos
Valosäde: Jukka Kyllönen, Jälleen löydetty aika
Äänisäde: Kristian Ekholm, Anatomia Lear
Videosäde: Jukka Horsmanheimo, Juha
Valosäde: Pietu Pietiäinen, Mr. Vertigo
Äänisäde: Jone Takamäki, Woyzeck
Videosäde: Ville Seppänen, Broken Heart Story
Valosäde: Heikki Paasonen, Meidän sosiaalidemokraattiset kehomme
Äänisäde: Jori Tossavainen, Bruce Willis Saves the World
Videosäde: Timo Teräväinen, Patriarkka
Valosäde: Minna Tiikkainen, Grind
Äänisäde: Heidi Soidinsalo, Play Alter Native
Äänisäde: Tuuli Kyttälä, Straight
Videosäde: Kalle Nio & Matias Boettge, Lähtö
Valosäde: Teemu Nurmelin, Carmen
Videosäde: Joona Pettersson, Talvisirkus Uni
Valosäde: Jani-Matti Salo, Ihanat ihmiset
Äänisäde: Johanna Storm, Kuningas kuolee
Erikoissädepalkintona Hajusäde 2014: Anni Klein & Jarkko Partanen + työryhmä, Dirty dancing.
Valosäde: Max Wikström, Pohjalla
Äänisäde: Hannu Hauta-aho, Oikeusjuttu
Valosäde: Erno Aaltonen, Tavallisuuden aave
Äänisäde: Janne Hast, Förvandlingen
Kunniamaininta ohjaaja Miko Jaakkolalle halusta laajentaa ohjauksissaan näyttämökerrontaa videon avulla.
Valosäde: Ville Seppänen, Seuraavat 500 vuotta
Äänisäde: Tuomas Norvio ja Mikko Perkola, Licking Things
Videosäde: Sanna Malkavaara, Kybersielut
Valosäde: Jani-Matti Salo ja Mark Niskanen, teoksen Den Andra Naturen (Teater Viirus) valosuunnittelusta
Äänisäde: Jussi Matikainen teoksen Cosmic Latte (Zodiak – uuden tanssin keskus) äänisuunnittelusta
Videosäde: Jonatan Sundström Den Stora Elden (Teater Viirus) videosuunnittelusta
Valosäde: Ada Halonen, valosuunnittelustaan näytelmässä Infinito
Äänisäde: Joonas Outakoski, valosuunnittelustaan teoksessa Mun siivet ei mahdu kahvihuoneeseen
Videosäde: Jarmo Jääskeläinen, Kuopion kaupunginteatterin Bernanda Alban taloon tehdystä videosuunnittelusta
Palkinnot jaettiin vuoden 2020 Thalia-juhlassa.
Valosäde: Kalle Ropponen, taiteilijuudesta.
Äänisäde: Taito Kantomaa, valosuunnittelustaan näytelmässä Lempi.
Videosäde: Teppo Järvinen ja Juha Haapasalo, näytelmästä Aalto – Don´t forget to play.
Palkinnot jaettiin vuoden 2021 esittävän taiteen palkintojen yhteydessä. Koronatilanteen takia palkintojuhlaa ei järjestetty.
Lähde
Aiheesta muualla

Sädepalkinto
Suokeltaperhonen

| Suokeltaperhonen |
| --- | --- |
 Colias palaeno ♂
Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Päiväperhoset Papilionoidea
Heimo::  Kaaliperhoset Pieridae
Alaheimo::  Keltaperhoset Coliadinae
Suku::  Colias
Laji::  palaeno
Kaksiosainen nimi
 Colias palaeno  (Linnaeus, 1761) 
Alalajit
 Colias palaeno chippewa  Colias palaeno palaeno 
Katso myös
   Suokeltaperhonen Wikispeciesissä   Suokeltaperhonen Commonsissa 
Infobox OKNimi-testi OK: 
Suokeltaperhonen (Colias palaeno) on kaaliperhosten heimoon kuuluva perhonen.
Koko ja ulkonäkö

Suokeltaperhosen siipien kärkiväli on noin 50 mm. Koiraiden siipien yläosa on vaaleankeltainen, reunoiltaan selvärajaisesti tummat. Etusiipien tumma raita on leveämpi ja niissä on tumma piste. Siipien alapinta on kellertävä. Naaraiden siivet ovat valkoiset ja siipien tumma osa vähemmän selkeärajainen. Pohjoisempana lajin väritys on vaaleampi. Perhosen toukka on ruskea ja sen pää on tumma. Myöhemmässä vaiheessa se muuttuu vihreäksi ja kyljessä on voimakas keltainen juova ja pinnalla lyhyitä tummia karvoja.
Levinneisyys ja elinympäristö

Lajin levinneisyys kattaa Keski- ja Pohjois-Euroopan, Siperian ja Japanin. Suomessa lajia tavataan jokseenkin yleisenä koko maassa, tosin Luoteis-Suomessa ja etelärannikolla se on harvinaisempi.
Suokeltaperhosen toukat elävät vain juolukan lehdillä, joten suokeltaperhosen esiintyminen on sidoksissa juolukan levinneisyyteen. Lajin tyypillistä elinympäristöä ovat rämeet, mutta pohjoisessa Lapissa sitä tavataan myös juolukkaa kasvavilla tunturirinteillä.
Elinkierto

Suokeltaperhonen talvehtii pienenä toukkana. Kotelo kiinnittyy takapäästään esimerkiksi kasvin varteen tai matalaan puun oksaan. Koteloa ympäröi keskiruumiin kohdalla kiertävä kehruurihma. Aikuisen yksilön lentoaika kestää Suomessa kesäkuun puolivälistä heinäkuun loppupuolelle. Satunnaisesti lajia tavataan lennossa myös kesäkuun alun ja elokuun ensimmäisten päivien välillä.
Muuta

Suokeltaperhonen on Ruotsin Hälsinglandin maakuntahyönteinen. Se esiintyy Itellan vuonna 2007 julkaisemassa perhosaiheisessa postimerkkisarjassa.
Aiheesta muualla

LuontoPortti: Suokeltaperhonen (Colias palaeno)
Perhosopas: Suokeltaperhonen (Colias palaeno) (Arkistoitu – Internet Archive)
Suomen Perhoset: Suokeltaperhonen
Keskisuomalainen: Suokeltaperhonen[vanhentunut linkki]
Iltalehti: Suokeltaperhonen (Colias palaeno) (Arkistoitu – Internet Archive)
UniProt, Taxonomy: Colias palaeno (englanniksi)
Sývritos

| Sývritos Σύβριτος |
| --- | --- |
 Sývritoksen maisemia Patsóksen kylän lähellä.
 Kunnallisyksikön sijainti
 Sývritos
 Koordinaatit: 35°14′24″N, 24°38′26″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Amári
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  730301
Väkiluku (2011):  2 857
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Sývritos (kreik. Σύβριτος) tai Sívritos (Σίβριτος) (virallisesti Δημοτική Ενότητα Συβρίτου/Σιβρίτου, Dimotikí Enótita Syvrítou/Sivrítou) on yksi Amárin kunnan kunnallisyksiköistä ja entinen itsenäinen Kreikan kunta. Se sijaitsee Réthymnon alueyksikössä Kreetan alueella. Kunnallisyksikön väkiluku on 2 857 (vuonna 2011).
Thrónoksen kylä ja Ídavuori.
Sývritos käsittää Amárin kunnan länsiosan Kreetan saaren eteläisissä keskiosissa. Se on saanut nimensä antiikin ajan Sybritan kaupungista, joka sijaitsi sen alueella. Kunnallisyksikön suurin asutus on Méronaksen kylä. Sen alueella sijaitsee myös muun muassa koko kunnan kuntakeskus Agía Foteinín kylä. Sývritos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amárin kunnaksi yhdessä Kouríteen kanssa, jolloin se muuttui uuden kunnan kunnallisyksiköksi.
Kunnallisyksikön osat

Sývritoksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Amári | Amári | 111 |
| Amári | Opsigiás | 31 |
| Áno Méros | Áno Méros | 209 |
| Áno Méros | Chordáki | 9 |
| Áno Méros | Drygiés | 26 |
| Apóstoloi | Agía Foteiní | 90 |
| Apóstoloi | Apóstoloi | 162 |
| Apóstoloi | Génna | 25 |
| Elénes | Elénes | 94 |
| Elénes | Mesonísia | 103 |
| Gerakári | Gerakári | 309 |
| Kalógeros | Kalógeros | 119 |
| Méronas | Méronas | 318 |
| Monastiráki | Monastiráki | 174 |
| Pantánassa | Pantánassa | 268 |
| Patsós | Patsós | 271 |
| Thrónos | Klisídi | 24 |
| Thrónos | Thrónos | 65 |
| Vistagí | Moní Asomáton (luostari) | 19 |
| Vistagí | Vistagí | 201 |
| Voleónes | Voleónes | 109 |
| Vrýses | Kardáki | 30 |
| Vrýses | Vrýses | 90 |
Yhteensä: 2 857
Aiheesta muualla

Kuvia tai muita tiedostoja aiheesta Sývritos Wikimedia Commonsissa
Tarxien

| Tarxien |
| --- | --- |

 vaakuna
 Tarxienin sijainti Maltalla
Valtio:  Malta
Hallinto:  
 – Hallinnon tyyppi:  Kunta
 – Pormestari:  Paul Farrugia
Pinta-ala:  
 – Kokonaispinta-ala:  0,9 km²
Väkiluku (2010):  7 751
 – Väestötiheys:  8 612 as./km²
Motto::  Tyrii Genure Coloni
 
 www.tarxienlocalcouncil.org 
Infobox OKVirheellinen NIMI-arvo: 
Tarxien on kunta Maltalla. Sen asukasluku vuonna 2010 oli 7 751. Tarxienissa on muun muassa yksi Maltan kuudesta megaliittitemppeleistä. Tunnettuja henkilöitä Tarxienista on muun muassa Thea Garrett joka tunnetaan parhaiten Maltan 2010 vuoden euroviisuedustajana. Maan entinen pääministeri Dom Mintoff kuoli Tarxienissa vuonna 2012.
Kuvia Tarxienin temppeleistä

Kuvia tai muita tiedostoja aiheesta Tarxien Wikimedia Commonsissa
Maltan kunnat
| --- | --- |
Malta:  Attard · Balzan · Birgu · Birkirkara · Birżebbuġa · Cospicua · Dingli · Fgura · Floriana · Għargħur · Għaxaq · Gudja · Gżira · Ħamrun · Iklin · Senglea · Kalkara · Kirkop · Lija · Luqa · Marfa ·  Marsa · Marsaskala · Marsaxlokk · Mdina · Mellieħa · Mġarr · Mosta · Mqabba · Msida · Mtarfa · Naxxar · Paola · Pembroke · Pietà · Qormi · Qrendi · Rabat · Safi · St. Julian's · San Ġwann · St. Paul's Bay · Santa Luċija · Santa Venera · Siġġiewi · Sliema · Swieqi · Tarxien · Ta' Xbiex · Valletta · Xgħajra · Żabbar · Żebbuġ · Żejtun · Żurrieq
Gozo:  Fontana · Għajnsielem · Għarb · Għasri · Kerċem · Munxar · Nadur · Qala · San Lawrenz · Sannat · Victoria (Rabat) · Xagħra · Xewkija · Żebbuġ
Sulhanen joka sormella

| Sulhanen joka sormella> Tom, Dick and Harry |
| --- | --- |

Ohjaaja:  Garson Kanin
Käsikirjoittaja:  Paul Jarrico
Tuottaja:  Robert Sisk
Säveltäjä:  Roy Webb
Kuvaaja:  Merritt B. Gerstad
Leikkaaja:  John Sturges
Tuotantosuunnittelija:  Van Nest Polglase
Pukusuunnittelija:  Renié
Pääosat:  Ginger Rogers George Murphy Alan Marshal Burgess Meredith
Valmistustiedot
Valmistusmaa:   Yhdysvallat
Tuotantoyhtiö:  RKO Radio Pictures
Levittäjä:  RKO Pictures Netflix
Ensi-ilta:   13. kesäkuuta 1941  1. lokakuuta 1944
Kesto:  87 minuuttia
Alkuperäiskieli:  englanti
Budjetti:  806 000 USD
Tuotto:  1 628 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Sulhanen joka sormella (myös Sulhanen joka sormelle; engl. Tom, Dick and Harry) on vuonna 1941 ensi-iltansa saanut Garson Kaninin ohjaama yhdysvaltalainen komediaelokuva, jonka pääosissa ovat Ginger Rogers, George Murphy, Alan Marshal ja Burgess Meredith. Elokuvan käsikirjoituksen laati Paul Jarrico, ja sen tuotti Robert Sisk.
Juoni

Ginger Rogers näyttelee puhelinoperaattorina työskentelevää Janieta, jolla on kolme kosijaa. Kosijat ovat keskenään erilaisia: yksi on jalat maassa -tyyppi, toinen on rikas ja kolmas boheeminen ja huoleton. Janien on vaikea valita kolmesta aviomiesehdokkaasta. Janie alkaa kuvitella mielessään, millaista elämä kunkin miehen kanssa olisi.
Näyttelijät

| 0 | 1 | 2 |
| --- | --- | --- |
|  Ginger Rogers  | … |  Janie   |
|  George Murphy  | … |  Tom   |
|  Alan Marshal  | … |  Dick   |
|  Burgess Meredith  | … |  Harry   |
|  Joe Cunningham  | … |  Pop   |
|  Jane Seymour  | … |  Ma   |
|  Lenore Lonergan  | … |  Barbara / Butch   |
|  Vickie Lester  | … |  Paula   |
|  Phil Silvers  | … |  Phil   |
|  Betty Breckenridge  | … |  Gertrude   |
Tuotanto

Sulhanen joka sormella -elokuvan tuotanto alkoi helmikuussa 1941 ja päättyi 19. toukokuuta 1941. Elokuvan budjettina oli 806 000 dollaria, ja sen tuotti RKO Radio Pictures.
Julkaisu ja vastaanotto

Sulhanen joka sormella sai Yhdysvaltain ensi-iltansa 13. kesäkuuta 1941. Suomessa elokuva sai teatteriensi-iltansa 1. lokakuuta 1944. Tuotantoyhtiönä toiminut RKO oli myös elokuvan levittäjänä. Ilmestyessään Sulhanen joka sormella oli hyvin suosittu lippuluukuilla; elokuva tuotti 1 628 000 dollaria, ja toi tuotantoyhtiö RKO:lle voittoa 234 000 dollarin edestä.
Paul Jarrico sai parhaan alkuperäisen käsikirjoituksen Oscar-ehdokkuuden vuonna 1942. Vuonna 1941 elokuva oli lisäksi päässyt National Board of Review’n vuoden 10 parasta elokuvaa -listalle.
Sulhanen joka sormella julkaistiin Yhdysvalloissa ensimmäisen kerran DVD:lle 20. huhtikuuta vuonna 2009.
Sovitukset

Lux Radio Theater lähetti 60-minuuttisen radiosovituksen elokuvasta 8. syyskuuta 1941, jolloin Ginger Rogers, Burgess Meredith, George Murphy ja Alan Marshal uusivat elokuvaroolinsa. The Screen Guild Theater radioi 7. joulukuuta vuonna 1950 elokuvasta 60 minuuttia kestävän radiosovituksen, jossa Rogers ja Murphy uusivat jälleen elokuvaroolinsa.
Sulhanen joka sormella uudelleenfilmatisointiin vuonna 1957 nimellä Jaettu morsian, joka jäi RKO Radio Picturesin viimeiseksi tuotannoksi.
Aiheesta muualla

Sulhanen joka sormella Internet Movie Databasessa (englanniksi)
Sulhanen joka sormella Elonet.
Sulhanen joka sormella AllMoviessa. (englanniksi)
Sulhanen joka sormella TCM Movie Databasessa (englanniksi)
Tanssiaiset Moulin de la Galettessa

Pierre-Auguste Renoir: Tanssiaiset Moulin de la Galettessa (1876).
Tanssiaiset Moulin de la Galettessa (ransk. Bal du moulin de la Galette) on ranskalaisen impressionistisen taidemaalarin Pierre-Auguste Renoirin maalaus vuodelta 1876. Sitä pidetään yhtenä varhaisen impressionismin mestariteoksista ja Renoirin kyseisen kauden pääteoksena.
Moulin de la galette oli vanhaan tuulimyllyyn perustettu suosittu kahvila Pariisin Montmartrella. Renoir maalasi siellä joka sunnuntai. Useimpien tässäkin maalauksessa esiintyvien hahmojen esikuvina olivat hänen ystävänsä ja vakituiset mallinsa. Teos oli ensi kertaa esillä impressionistien näyttelyssä vuonna 1877.
Maalauksessa huomio kiinnittyy tapaan, jolla Renoir on kuvannut puiden lehtien välistä ihmisten päälle läikkinä siivilöityvää auringonvaloa. Tämä valon ja varjon leikki maalauksen hahmojen puvuissa saa heidän ääriviivansa hämärtymään ja siten sulauttaa hahmot taustaan ja maassa näkyviin varjoihin. Renoir halusi ennen kaikkea tavoittaa tilaisuuden iloisen ilmapiirin ja käytti liikehtivän ihmisjoukon kuvaamiseen eloisia siveltimenvetoja. Aikalaiskriitikot eivät pitäneet tällä tavoin syntyneestä epätarkasta ja suttuisesta vaikutelmasta. Maalauksen osti vuonna 1879 Gustave Caillebotte, jonka kokoelman mukana se päätyi lahjoituksena Ranskan valtiolle vuonna 1894 ja oli sen jälkeen näytteillä ensin Luxembourgin palatsissa ja vuodesta 1929 Louvressa. Vuodesta 1986 se on ollut näytteillä Pariisin Musée d’Orsayssa.
Maalauksen leveys on 176,5 senttimetriä ja korkeus 131,5 senttimetriä.
Renoir teki maalauksesta kaikkiaan kolme erilaista muunnelmaa. Eräs niistä myytiin toukokuussa 1990 New Yorkin Sotheby’s-taidehuutokaupassa 78,1 miljoonan dollarin hinnalla japanilaiselle paperitehtailija Ryōei Saitōlle. Vuonna 2012 se oli edelleen kaikkien aikojen suurimmalla summalla huutokaupattujen taideteosten listalla sijalla 9.
Aiheesta muualla

Kuvia tai muita tiedostoja aiheesta Tanssiaiset Moulin de la Galettessa Wikimedia Commonsissa
Bal du Moulin de la Galette (ranskaksi) Encyclopédie Larousse